ภเลียะฮ์ซัจโก

ภเลียะฮ์ซัจโก (, ภลฺาสาจฺเคา; ) เป็นอาหารประเภทยำชนิดหนึ่งของประเทศกัมพูชา มีลักษณะตรงกับพล่าของประเทศไทย มีวัตถุดิบหลักคือ เนื้อวัวยำเข้ากับน้ำปลา (หรือใช้ปรอฮก) น้ำมะนาว หอมแดงซอย หัวไชเท้าขูดฝอย ถั่วลิสงคั่วบดหยาบ ใบสะระแหน่ และใบโหระพา

ภเลียะฮ์ซัจโกยังคงรักษากรรมวิธีการทำพล่าอย่างไทยดั้งเดิม โดยหมักเนื้อดิบจากน้ำมะนาวเสียก่อน จากนั้นบีบคั้นน้ำที่ได้จากการหมักเนื้อนำไปตั้งไฟแล้วปรุงรสด้วยปรอฮก (หรือน้ำปลา) น้ำตาล พริกขี้หนู และน้ำมะนาว ซึ่งในไทยเรียกน้ำนี้ว่า "น้ำสะเออะ" นำมาคลุกเคล้าเข้ากับเนื้อวัวดิบและสมุนไพรสด ปัจจุบันชาวเขมรเปลี่ยนไปใช้เนื้อย่างแทนเนื้อดิบแบบดั้งเดิม

 อ้างอิง 

หมวดหมู่:อาหารกัมพูชา
หมวดหมู่:อาหารจากเนื้อวัว